ועדת הפנים והגנת הסביבה, כנסת 23, פרוטוקול מספר 100, 2020-11-16 11:02

מיכל (מיקי) חיימוביץ': בוקר טוב.

מיכל (מיקי) חיימוביץ': אנחנו מתחילים דיון בהצעת חוק הרשויות המקומיות (בחירות) (הוראת שעה – נגיף הקורונה החדש), התשפ"א-2020, מ/1369.

מיכל (מיקי) חיימוביץ': אנחנו דנים ברוויזיה שהגיש חבר הכנסת שלמה קרעי.

מיכל (מיקי) חיימוביץ': בבקשה, יש לך שלוש דקות.

שלמה קרעי: תודה גברתי יושבת הראש.

שלמה קרעי: מה שקורה כאן, שר הפנים הגיש הצעת חוק ממשלתית כדי לאפשר תקנות למבודדי קורונה לבוא ולהצביע בבחירות המקומיות, כמו שהיה בבחירות הארציות.

שלמה קרעי: מה שקרה כאן בוועדה, ואנחנו לא ידענו שהולכים לעשות כזה מחטף, שאת גברתי יושבת הראש, יחד עם איתן גינזבורג שהיה כאן, הוספתם משפט מאוד מאוד מסוכן.

שלמה קרעי: משפט שאומר: קלפי ייעודית, יכול שתהא קלפי ניידת.

שלמה קרעי: קלפי ניידת זה מתכון להגברת הזיופים, לאי סדרים, אנשים יסתובבו עם רכב ובתוכו קלפי ואף אחד לא יוכל להשגיח מה עושים בקלפי הזאת.

שלמה קרעי: זה מתכון לאסון, גברתי היושבת ראש.

שלמה קרעי: הדבר הזה יהווה תקדים לבחירות הארציות.

מיכל (מיקי) חיימוביץ': אתה מודע לזה שאלה שני חוקים אחרים.

שלמה קרעי: זה לא משנה.

שלמה קרעי: שאלנו שלושה יועצים משפטיים וכולם אמרו שאם חוק כזה יעבור בבחירות המקומיות, הוא יהיה תקדים בבחירות הארציות ונוכל להשתמש בו גם כמתכון לבחירות הארציות שיהיו.

שלמה קרעי: הדבר הזה הוא בלתי מתקבל על הדעת.

שלמה קרעי: אם אנחנו רוצים לשמור על טוהר הבחירות, אסור לאפשר.

שלמה קרעי: אפשר להוסיף עוד 5,000 קלפיות שיהיו קלפיות קבועות למבודדים אבל לא קלפי שתסתובב עם הרכב.

שלמה קרעי: לא עשרות או מאות קלפיות כאלה שיסתובבו עם רכב.

שלמה קרעי: זו סכנה לדמוקרטיה.

מיכל (מיקי) חיימוביץ': מה קורה במקרה של חיילים?

שלמה קרעי: חיילים, אין להם קלפי ניידת.

מיכל (מיקי) חיימוביץ': יש קלפי ניידת.

שלמה קרעי: יש קלפי בבסיסים.

מיכל (מיקי) חיימוביץ': לא.

מיכל (מיקי) חיימוביץ': יש קלפי ניידת.

ג'אבר עסאקלה: גם בבתי חולים.

שלמה קרעי: יש קלפי במוצבים.

מיכל (מיקי) חיימוביץ': הדבר הזה נדון בישיבה שלא היית בה.

מיכל (מיקי) חיימוביץ': הדבר הזה נדון וכיוון שאנחנו יודעים שיש את התקדים הזה של קלפי ניידת וכיוון שאנחנו יודעים שאנחנו נמצאים במציאות אחרת - - -

אוסנת הילה מארק: קלפי ניידת, זה המצאה של ההסתדרות.

ג'אבר עסאקלה: קלפי ניידת יש גם בבתי חולים.

שלמה קרעי: עדיין, אם יש דבר כזה והוא קיים במקום מסוים ונקודתי, זה שונה מאשר להפעיל אותו בכל הערים ובכל הישובים ברחבי הארץ.

שלמה קרעי: אם ישתמשו בו במסורה במוצבים שאין ברירה, לא נהפוך את זה עכשיו למתכון למאות קלפיות כאלה.

שלמה קרעי: אני אומר לך כנציג הליכוד בוועדת הבחירות המרכזית, כבא כוח סיעת הליכוד, שהדבר הזה יקשה עלינו מאוד לשמור על טוהר הבחירות וזה מתכון לזיופים.

איתן גינזבורג: מפקח הבחירות הארצי לא קשור לוועדת הבחירות המרכזית.

שלמה קרעי: שלושה יועצים משפטיים - אני מניח שגם אתה התייעצת – אמרו שהדבר הזה יהווה תקדים ולמה לעשות את זה?

קריאה: הם במקרה מהפרקליטות או שאפשר לסמוך על דעתם?

אוסנת הילה מארק: קלפי ניידת היא המצאה של ההסתדרות.

אוסנת הילה מארק: בחירות להסתדרות יש קלפי ניידת.

מיכל (מיקי) חיימוביץ': גם אצל החיילים, חברת הכנסת מארק.

אוסנת הילה מארק: לא.

אוסנת הילה מארק: אבל בזמן הקורונה, זה רק יגביר.

מיכל (מיקי) חיימוביץ': חברת הכנסת מארק, חיילים הם בהסתדרות?

אוסנת הילה מארק: לא, לא רק החיילים שבהסתדרות.

מיכל (מיקי) חיימוביץ': מה יש לך מההסתדרות עכשיו?

אוסנת הילה מארק: זאת המצאה בבחירות כלליות, המצאה של ההסתדרות.

איתן גינזבורג: זה לא נכון, חברת הכנסת מארק.

ג'אבר עסאקלה: בבתי חולים יכולים להצביע בקלפי ניידת.

ג'אבר עסאקלה: גם מאומתים יצביעו בקלפי ניידת.

ג'אבר עסאקלה: מה הבעיה?

ג'אבר עסאקלה: אני לא מבין.

סונדוס סאלח: גם הקורונה היא תקדים.

שלמה קרעי: אבל בקורונה ידענו להתמודד בבחירות הארציות.

סונדוס סאלח: לא, לא ידענו.

ג'אבר עסאקלה: בבחירות הארציות לא היה קורונה.

שלמה קרעי: גברתי היושבת ראש, לא סיימתי.

שלמה קרעי: אני אומר לך שהדבר הזה הוא תקדים ומתכון לזיופים.

שלמה קרעי: אם הדבר הזה עבור כאן, זה בעיני ניסיון שלכם לאפשר מרמה ולאפשר אי סדרים שאולי יאפשרו לגנוב את הבחירות.

מיכל (מיקי) חיימוביץ': אני מוחה בתוקף על הדברים שמשתמעים ממה שאתה אומר, את מה שאתה מייחס לי.

שלמה קרעי: אז תחזירי את זה לדיון.

מיכל (מיקי) חיימוביץ': על כך שאתה מייחס לי רצון למרמה.

מיכל (מיקי) חיימוביץ': אני אומרת לך שאני רואה את זה בחומרה רבה, את הדברים שאתה רומז כאן.

יוליה מלינובסקי: ...

יוליה מלינובסקי: חוק המצלמות.

שלמה קרעי: גברתי היושבת ראש, זה נושא מאוד רציני ואתם ביצעתם כאן מחטף בלי דיון אמיתי של כל הסיעות.

איתן גינזבורג: גברתי יושבת הראש, אם אפשר לקבל את רשות הדיבור.

איתן גינזבורג: גם אני מוחה בתוקף על הדברים שאמר כאן חבר הכנסת קרעי.

שלמה קרעי: מוחה בתוקף אבל תחזירו את זה לדיון.

איתן גינזבורג: אל תפריע לי עכשיו.

איתן גינזבורג: שמעתי אותך.

איתן גינזבורג: תן לי לדבר ותהיה בשקט.

מיכל (מיקי) חיימוביץ': שקט.

שלמה קרעי: תמחה בתוקף ותחזיר את זה לדיון.

שלמה קרעי: אל תבצע מחטף.

איתן גינזבורג: תהיה בשקט.

איתן גינזבורג: עכשיו אני מדבר ולא אתה.

שלמה קרעי: אל תבצע מחטף.

מיכל (מיקי) חיימוביץ': חבר הכנסת קרעי.

אוסנת הילה מארק: מה, אתה לא יודע שהוא רגיל לבצע מחטפים?

אוסנת הילה מארק: הוא רגיל לבצע מחטפים.

אוסנת הילה מארק: זה מה שהוא עושה כל הזמן בוועדת הכנסת.

אוסנת הילה מארק: הוא עושה את זה כל הזמן, גם בוועדת הכנסת כך הוא מתנהג.

איתן גינזבורג: מה אתה לעצמך?

איתן גינזבורג: מי אתה חושב שאתה?

איתן גינזבורג: היה כאן דיון ארוך.

אוסנת הילה מארק: כך הוא נוהג בוועדת הכנסת.

אוסנת הילה מארק: זה מה שהוא עושה כל הזמן.

ג'אבר עסאקלה: נדמה לי שאתם קואליציה.

ג'אבר עסאקלה: לא?

אוסנת הילה מארק: קואליציה.

מיכל (מיקי) חיימוביץ': אני אוציא אתכם מכאן.

קריאה: נדמה לי שאתם ממשלה אחת, לא?

מיכל (מיקי) חיימוביץ': חברת הכנסת מארק, שקט עכשיו.

אוסנת הילה מארק: את לא אומרת לי שקט.

אוסנת הילה מארק: את מבקשת ממני שאני לא אדבר.

אוסנת הילה מארק: את לא אומרת לי שקט.

אוסנת הילה מארק: אני לא חברה שלך.

אוסנת הילה מארק: אל תגידי לי שקט.

מיכל (מיקי) חיימוביץ': חברת הכנסת מארק, תצאי בבקשה מהחדר.

אוסנת הילה מארק: אני לא יוצאת מהחדר.

מיכל (מיקי) חיימוביץ': תצאי בבקשה מהחדר.

אוסנת הילה מארק: את קראת לי שלוש פעמים?

מיכל (מיקי) חיימוביץ': אני קוראת אותך לסדר פעם ראשונה, אני קוראת אותך לסדר פעם שנייה, אני קוראת אותך לסדר פעם שלישית.

אוסנת הילה מארק: תקראי לי.

אוסנת הילה מארק: את לא תגידי לי לצאת.

אוסנת הילה מארק: תקראי לי.

מיכל (מיקי) חיימוביץ': צאי מהחדר עכשיו.

מיכל (מיקי) חיימוביץ': צאי מהחדר עכשיו.

מיכל (מיקי) חיימוביץ': קדימה.

אוסנת הילה מארק: ברור, כדי שתעשי כאן מחטף.

מיכל (מיקי) חיימוביץ': צאי מהחדר עכשיו.

אוסנת הילה מארק: שתעשי כאן מחטפים ותעשי כאן מה שאת רוצה.

מיכל (מיקי) חיימוביץ': אני מנהלת הוועדה הזאת.

מיכל (מיקי) חיימוביץ': קדימה, צאי מכאן.

אוסנת הילה מארק: והוא כך הוא נוהג גם בוועדת הכנסת.

מיכל (מיקי) חיימוביץ': בסדר.

מיכל (מיקי) חיימוביץ': שמענו אותך.

מיכל (מיקי) חיימוביץ': תצעקי עוד קצת.

מיכל (מיקי) חיימוביץ': שמעתי שאת מדברת בקול.

מיכל (מיקי) חיימוביץ': תצאי בבקשה.

מיכל (מיקי) חיימוביץ': (חברת הכנסת אוסנת הילה מארק יוצאת מחדר הוועדה)

מיכל (מיקי) חיימוביץ': איתן גינזבורג, בבקשה.

מיכל (מיקי) חיימוביץ': אף אחד עכשיו לא מפריע לו.

איתן גינזבורג: אנחנו קיימנו כאן דיון, לא רק שני חברי כנסת.

מיכל (מיקי) חיימוביץ': בדיוק.

איתן גינזבורג: היו כאן ארבעה, אם לא חמישה, חברי כנסת.

שלמה קרעי: זה המון.

איתן גינזבורג: אל תפריע לי בבקשה.

איתן גינזבורג: ואל תחלק לי ציונים.

איתן גינזבורג: קיימנו כאן דיון ארוך ומשמעותי עם משרד הבריאות ומשרד הפנים על מנת למצוא פתרונות לבעיה כאשר יש בעוד שבוע וחצי בחירות בישוב תל מונד, כאשר אנשים מבודדים לא יכולים לצאת מהבית לא כי כואב להם הראש אלא כי הממשלה אמרה להם שהם נשארים בבית ולא יכולים לצאת החוצה.

שלמה קרעי: לא נכון.

שלמה קרעי: בחוק המקורי שר הפנים יכול לאפשר להם לצאת להצביע בקלפי מיוחדת.

שלמה קרעי: אל תשקר את הציבור.

איתן גינזבורג: אל תפריע לי.

סונדוס סאלח: ולסכן את הציבור?

סונדוס סאלח: לצאת ולסכן את הציבור?

שלמה קרעי: כן.

שלמה קרעי: לצאת לקלפי מבודדת שמיועדת לאנשים מבודדים.

שלמה קרעי: יש אנשים שרוצים לעשות מחטף ולגנוב את הבחירות.

שלמה קרעי: תתביישו לכם.

שלמה קרעי: יש אנשים שבעיניך יוצאים, אז הם מסכנים את הציבור.

מיכל (מיקי) חיימוביץ': חבר הכנסת קרעי, אני מבקשת ממך לא להתערב יותר בדברים של חבר הכנסת איתן גינזבורג.

שלמה קרעי: בושה וחרפה.

שלמה קרעי: דמוקרטיה...

איתן גינזבורג: היה כאן דיון מעמיק ומסודר סביב כל הנושא הזה של המבודדים, בעיקר סביב אלה שחולים.

איתן גינזבורג: אלה שנמצאו חיוביים לקורונה ולא יכולים לצאת מהבית שלהם.

איתן גינזבורג: לא יכולים לנסוע ברכב, לא יכולים לנסוע באוטובוס, לא יכולים להגיע לקלפי מבודדת.

איתן גינזבורג: גם בתוך קלפי מבודדת אסור להם להיות.

איתן גינזבורג: זה לא קלפי שאדם שחשוד, שהיה במגע עם, אלא זה אדם חולה שהממשלה אומרת לו: אתה לא יוצא מהבית.

איתן גינזבורג: לא שיש לו איזו נכות, מגבלה, אלא אתה, הממשלה אומרת לו שאם הוא יוצא מהבית, הוא מפר חוק.

איתן גינזבורג: ממנו נמנעת הזכות להצביע.

איתן גינזבורג: ולכן בשיח עם משרד הבריאות ועם משרד הפנים – שאגב, היו בעד, הם אמרו שזה מקשה עליהם מבחינה תקציבית, מבחינת לוגיסטיקה – לא התנגדו להסדר עצמו.

איתן גינזבורג: היה כאן דיון שקיימנו אותו בלי מחטפים ובלי שקרים כמו שאתה מפיץ כאן.

איתן גינזבורג: דיון רציני ואמיתי.

שלמה קרעי: אם אתה רוצה דיון רציני ואמיתי, תחזיר את זה לדיון.

שלמה קרעי: מה אתה מפחד?

איתן גינזבורג: אתה נהנה מזה?

איתן גינזבורג: אתה מפיק הנאה בזה שאתה מפריע לאחרים?

איתן גינזבורג: שמענו אותך, לא הפריעו לך.

שלמה קרעי: איתן, אתה משתמש בדמוקרטיה כדי להרוס אותה.

מיכל (מיקי) חיימוביץ': חבר הכנסת קרעי, איתן גינזבורג ברשות הדיבור.

מיכל (מיקי) חיימוביץ': אני מבקשת ממך לא להפריע לאחרים.

מיכל (מיקי) חיימוביץ': יכולת גם להיות בדיון ההוא אבל לא היית.

איתן גינזבורג: אנחנו קיימנו כאן דיון מעמיק ורציני.

שלמה קרעי: אם הייתם אומרים שאתם הולכים לעשות מחטף, תאמיני לי שהייתי בא.

איתן גינזבורג: לא היה מחטף.

מיכל (מיקי) חיימוביץ': לא עשינו שום מחטף.

מיכל (מיקי) חיימוביץ': אני מבקשת ממך להפסיק להגיד את הדבר הזה.

איתן גינזבורג: אין לי שום אינטרס פוליטי בבחירות בתל מונד.

איתן גינזבורג: אין כאן שום השלכה על ועדת הבחירות המרכזית מכיוון שחוק הבחירות המקומיות שייך למפקח הארצי על הבחירות ששייך לגוף אחר לחלוטין, מנותק מוועדת הבחירות המרכזית.

איתן גינזבורג: לכן אני חושב שעשינו כאן דיון נכון, ענייני, שום מחטף.

איתן גינזבורג: רעיון פוליטי שרצו לעשות משהו בחדרי חדרים, לא.

איתן גינזבורג: היו כאן דיון, ישבו כאן חברי כנסת, אנשי מקצוע, רופאים, משרד הפנים, מכל הגוונים ומכל הסוגים.

יוליה מלינובסקי: זה שאתה פספסת, זה לא אומר שעשו מחטף.

איתן גינזבורג: בוודאי.

איתן גינזבורג: אני גם מבקש מגברתי – ואפשר לראות את זה בפרוטוקולים – איך הדברים היו מאוד מאוד סדורים.

יוליה מלינובסקי: בשביל מה?

יוליה מלינובסקי: מה אתה מצדיק?

יוליה מלינובסקי: אתה לא צריך להצדיק שום דבר.

איתן גינזבורג: אני רק אומר שאם את מתכוונת לעבור הצבעה, כן הייתי מבקש התייעצות סיעתית על הדבר הזה בטרם נצביע.

איתן גינזבורג: זו הבקשה שלי.

יוליה מלינובסקי: הדיון בכנסת פתוח, משודר, פומבי, כל אחד יכול לבוא ולהתייצב ולהביע את דעתו.

יוליה מלינובסקי: להגיד על דיון בכנסת מחטף, לא צריך להצדיק את הבחירות שאולי תפסידו.

יוליה מלינובסקי: אתה כבר מדבר על זה שגנבו לכם את הבחירות.

יוראי להב-הרצנו: זה לא נתפס.

יוראי להב-הרצנו: הדברים של חבר הכנסת קרעי.

שלמה קרעי: איתן, אגב, אתה היית כאן ואתה התרית בחברי הוועדה ובמי שהיה כאן שחייבים להוסיף את התיקון הזה ואוי ואבוי אם לא.

שלמה קרעי: זה לא היה דיון ולא הייתה הסכמה.

שלמה קרעי: אתם אילצתם אותם לקיים את זה.

מיכל (מיקי) חיימוביץ': חבר הכנסת עסאקלה, בבקשה.

ג'אבר עסאקלה: אני יכול לקבל קשב?

ג'אבר עסאקלה: כידוע לכולם, הרשימה המשותפת רצה בתל מונד ואנחנו רוצים לזייף את הבחירות.

ג'אבר עסאקלה: לכן אנחנו נפיל את הרוויזיה הזאת.

קריאה: אבל אתם נוהרים באוטובוסים?

ג'אבר עסאקלה: כן.

ג'אבר עסאקלה: חברים, אני עברתי בחיים שלי עשרות מערכות בחירות ובעשרות מערכות בחירות, כולל כאלה שלא רשמיות, סטודנטיאליות, ותמיד יש אנשים שלא יוכלו לצאת ולהצביע.

ג'אבר עסאקלה: תמיד היו כאלה, אם זה בבתי חולים, אם זה בבתי כלא, אם זה במקומות אחרים ולכן אני חושב שבמצב החירום שאנחנו נמצאים בו, צריך לאפשר לחולים מאומתים ומבודדים את הזכות להצביע.

ג'אבר עסאקלה: הזכות להצביע לא יכולה להיות לצאת מהבית ולאפשר סכנת הדבקה אלא לבוא עם פיקוח של נציגי שתיים או שלוש רשימות ומזכיר קלפי כאשר הכול רשמי.

ג'אבר עסאקלה: אפשר לקיים את זה באמת באופן הוגן וללא כל זיוף.

ג'אבר עסאקלה: תודה רבה.

שלמה קרעי: שתהיה קלפי קבועה ולא ניידת.

שלמה קרעי: קלפי קבועה ולא ניידת.

שלמה קרעי: אתם יודעים שהדבר הזה ישפיע על הבחירות הארציות.

מיכל (מיקי) חיימוביץ': חבר הכנסת יוראי להב הרצנו.

יוראי להב-הרצנו: תודה רבה.

יוראי להב-הרצנו: הדברים של חבר הכנסת קרעי הם פשוט הצביעות בהתגלמותם.

יוראי להב-הרצנו: כשמאפשרים ליותר אנשים ללכת ולהצביע ולממש את זכותם הדמוקרטית, זה לא דמוקרטי, זו פגיעה בדמוקרטיה כאשר יותר ויותר אנשים יותר ויותר אנשים יוכלו להשתתף בחגיגה הדמוקרטית שנקראת הבחירות.

יוראי להב-הרצנו: אבל כאשר מדובר באנשים הלא נכונים שיצאו להצביע, זו פגיעה בדמוקרטיה.

שלמה קרעי: מה זה לא נכונים?

שלמה קרעי: חולה קורונה הוא רק אצלכם בשמאל?

שלמה קרעי: מה אתה מקשקש שטויות?

שלמה קרעי: מה אתה מבלבל את השכל?

יוראי להב-הרצנו: אני לא הפרעתי לך ואני מבקש שלא תפריע לי.

יוראי להב-הרצנו: אני מתרשם שזו בדיוק הבעיה שלכם, חברי הכנסת מהליכוד בהקשר הזה.

יוראי להב-הרצנו: כשאתם משחקים עם הכללים הדמוקרטיים, כשזה נוח לכם, אחלה, זאת הדמוקרטיה וצריך להגן עליה, אבל כאשר הכללים הדמוקרטיים מסייעים לצד השני, אז מדובר בגניבת הבחירות.

שלמה קרעי: לגנוב את הבחירות.

מיכל (מיקי) חיימוביץ': באמת, די כבר עם ההאשמות האלה.

מיכל (מיקי) חיימוביץ': די כבר.

מיכל (מיקי) חיימוביץ': מי שמנסה לעשות כאן גניבה, זה אתה עכשיו.

שלמה קרעי: לך מותר להאשים.

שלמה קרעי: קודם הזדעזעת, אבל עכשיו את פתאום.

יוליה מלינובסקי: קרעי, מה עם המצלמות?

יוראי להב-הרצנו: אני מאוד מוטרד חבר הכנסת קרעי שאתה מהדהד מסרים שאנחנו שומעים אותם הרחק מעבר לאוקיינוס בדבר גניבת בחירות כשאתם משחקים יום ולילה בכללי המשחק של הדמוקרטיה - - -

שלמה קרעי: אנחנו משחקים?

שלמה קרעי: תראה את איתן גינזבורג שמונע הצבעה כשאין לו רוב.

שלמה קרעי: אנחנו משחקים?

יוראי להב-הרצנו: צריך לאפשר לאנשים לממש את זכותם הדמוקרטית גם בעת המורכבת הזאת ואתם לא תמנעו את זה.

יוראי להב-הרצנו: אתם תפסיקו לשחק בכללים הדמוקרטיים.

שלמה קרעי: אנחנו נעשה הכול שהם יצביעו בקלפי שלא תאפשדר אי סדרים.

יוראי להב-הרצנו: לפעמים אתם גם במיעוט.

מיכל (מיקי) חיימוביץ': תודה.

מיכל (מיקי) חיימוביץ': חברת הכנסת סונדוס סאלח.

סונדוס סאלח: בן אדם שקרן, קשה לו להאמין לאנשים והוא חושב שכל האנשים שקרנים.

סונדוס סאלח: כנ"ל גנב, חושב שכל האנשים גנבים.

סונדוס סאלח: מי שרצה לשים מצלמות בקלפי בבחירות הקודמות, גם עכשיו הוא חושד באנשים ורוצה לפגוע בזכותם הטבעית ללכת ולהצביע.

סונדוס סאלח: הממשלה שמה את האנשים האלה בבית וסגרה אותם בבית ואמרה להם שאסור להם לצאת כי הם מסכנים את בריאות הציבור.

סונדוס סאלח: עכשיו מותר להם לצאת ולסכן את הבריאות של הציבור?

סונדוס סאלח: הרי הממשלה שלחה אותם לשבת בבית.

שלמה קרעי: כמו שהיה בבחירות הארציות.

שלמה קרעי: אותו הדבר.

קריאה: אז לא היו חולים.

סונדוס סאלח: אתה שוב אומר שקורונה זה קשקוש, כמו שראש הממשלה שלך אמר את זה בבחירות האחרונות ורוצה לסכן אותנו ולהחזיר אותנו לגל אחד יותר מסוכן.

מיכל (מיקי) חיימוביץ': תודה רבה.

מיכל (מיקי) חיימוביץ': אני מזכירה שהיה כאן דיון ארוך ומעמיק עם נציגי משרד הפנים שזה על דעתם.

מיכל (מיקי) חיימוביץ': חבר הכנסת אריאל קלנר, בבקשה.

אריאל קלנר: אני רוצה לומר דבר אחד.

אריאל קלנר: אם יש סכנה גדולה, אין סכנה גדולה יותר מאשר זה שהציבור יאבד אמון בבחירות ובשיטה.

אריאל קלנר: אנחנו צריכים למצוא את הדרך לאפשר לאנשים מצד אחד להצביע ומצד שני אנחנו לא יכולים להביא למצב שבו יש חשש גדול, ואני מציע לקחת את החשש הזה בחשבון, שיהיה אפילו פתח לטענות לאחר הבחירות.

סונדוס סאלח: איפה הייתם בדיון הראשון?

סונדוס סאלח: איפה הייתם?

אריאל קלנר: אני לא רוצה שיחשדו בי ואני לא רוצה לחשוד באחרים.

אריאל קלנר: אנחנו בסך הכול רוצים שיהיו כללים הוגנים וכללים שווים לכולם.

אריאל קלנר: מאחר ואני חושב שהקורונה לא מבחינה בין דתות, עדות, מגזרים וכולי, אז אני חושב שאנחנו צריכים להציע כללים שווים לכולם וחלילה, שלא יהיו כללים בהם יהיה חשד שתהיה הטעיה.

מיכל (מיקי) חיימוביץ': לכן משרד הפנים הוא על התקנות והוא יחליט איך בדיוק עושים את זה.

מיכל (מיקי) חיימוביץ': בבקשה, חבר הכנסת סעיד אלחרומי.

סעיד אלחרומי: בבחירות הכלליות ב-2 במארס לא הייתה קורונה.

קריאה: היו קלפיות.

סעיד אלחרומי: היה משהו מינימלי.

סעיד אלחרומי: אנחנו מדברים על תקופה חריגה, על תקופת חירום.

סעיד אלחרומי: בתקופת חירום, כאשר מתאפשר לאנשים שהמדינה הכריחה אותם לשבת בבית, זה דבר מתבקש.

סעיד אלחרומי: הפחד שזה ישליך על הבחירות הכלליות – ראשית, זה חוק אחר לגמרי, ושנית, מי ממהר לבחירות כלליות?

סעיד אלחרומי: כנראה שיש כאלה שרצים לבחירות הכלליות.

סעיד אלחרומי: אני חושב שהרוויזיה אינה במקומה.

ג'אבר עסאקלה: לדעתי הם מקבלים ייעוץ מטראמפ.

מיכל (מיקי) חיימוביץ': תודה.

מיכל (מיקי) חיימוביץ': אנחנו נצא לחמש דקות התייעצות סיעתית.

מיכל (מיקי) חיימוביץ': נחזור לכאן בשעה 11:23.

מיכל (מיקי) חיימוביץ': תודה.

מיכל (מיקי) חיימוביץ': אני מודיעה שההצבעה על הרוויזיה תיערך במועד אחר.

מיכל (מיקי) חיימוביץ': אני אודיע לכם על כך.